شباكنا ستايره حرير

شباكنا ستايره حرير اغنيه مصريه الفها مرسى جميل عزيز و لحنها محمد الموجى و غنتها شاديه فى فيلم الهاربه سنة 1958

 كلمات 

شباكنا ستايره حرير من نسمة شوق بتطير

و بقالى كتير يا حبيبى يا حبيبى بقالى كتير

بستنا تجيب الفرحه و التوب الابيض و الطرحه

و نطير نطير نطير زى العصافير

.....

و اقطف لى من البستان عقدين حب الرمان

و تلات وردات اخوات اشبكهم ع الفستان

و نطير نطير نطير زى العصافير

و النسمه تلعب بينا و تجيبنا و تودينا

نصبح علا فرحة ورده و نبات علا نور ياسمينه

و نطير نطير نطير زى العصافير

.....

افرد جناحين الشوق و تعالا نطير علا فوق

افرد جناحين الشوق و تعالا تعالا نطير علا فوق

نسكن مع نجمه بعيد مشغوله بحب جديد

ولا حد هناك يسمعنا مهما نقول وللا نعيد

و نطير نطير نطير زى العصافير

 لينكات برانيه 
 يوتيوب شباكنا ستايره حرير من فيلم الهاربه افلام النصر

https://m.youtube.com/watch?v=Rv5ui2qiXvQ

 مصادر 
 شوف كمان 

ليستة اغانى شاديه

تصنيف:اغانى شاديه
تصنيف:اغانى باللغه المصريه
تصنيف:كلمات اغانى